  Анжелика Тихонова корреспондент Кун Думаысь депутатъёс Валентина Терешковалы ӟечкыланъёсын Удмуртиысь открыткаос келязы. Космосэ лобам нырысетӥ кышномуртлы но Федерал Собранилэн улӥ палатаезъя ӵош ужан эшсылы 80 арес тырмонэзлы сӥзёнъёссэс соос 1-тӥ южтолэзе гожтӥзы. «Валентина Владимировна — бадӟым адями, Гагаринэн одӥг радын сылӥсь адями, космосэз эскерись адями, кудӥз ассэ зарни бамъёсын пыртӥз адямилэн историяз. Но Валентина Владимировна синмаськымон мер удысчи <…> Али но со азьло сямен ик мер удысын тырше. Ми данъяськиськом Валентина Владимировна партимылэн, фракцимылэн ёзчиез луэ шуыса, со милемын ӵош политикая секыт ченгешонъёсы пыриське, ваньзы сое юн гажало но ярато», — пусйиз депутат Андрей Исаев. Валентина Терешковалы Удмуртиысь ӟечкыланъёсын открыткаос 3 фото Та акция быдэс Россияын ортче. Элькунысьтымы пӧртэм арлыдъем но ужан удысъем адямиослэсь 100 ӟечкыланъёс келялозы. Нылпи садъёсы ветлӥсьёс Терешковалы космос сярысь открыткаос суредало. Тегъёс: Ижкар Удмуртия КунДума Мерлык  